मार्कण्डेय काटजू ने शेयर की रामचरितमानस की पंक्तियां, खुद को 'जामवंत' तो भारतीयों को बताया 'हनुमान'  
काटजू ने खुद को 'जामवंत' और भारतीयों को बताया 'हनुमान'
फेसबुक पर रामचरितमानस की पंक्तियां शेयर कीं
'जो अपनी शक्ति को भूल गए हैं, मेरा काम उनको जगाना है.'
काटजू ने लिखा, 'ये पंक्तियां जामवंत ने हनुमानजी से कही थीं जब वह बंद आंखों के साथ धनुषकोडी में एक चट्टान पर बैठे थे. मैं जामवंत की तरह हूं और भारतीय हनुमानजी की तरह हैं जो अपनी शक्ति को भूल गए हैं. मेरा काम उनको जगाना और याद दिलाना है.' काटजू ने नेपोलियन का भी जिक्र किया. उन्होंने लिखा, 'नेपोलियन ने चीन के संदर्भ में कहा था कि इस असाधारण शक्ति को सोने दो, जब वह जागेगी तो दुनिया हिल जाएगी.' भारत के बारे में भी यह कहा जा सकता है.

काटजू पहले भी अपने सोशल मीडिया पर इस तरह के पोस्ट करते रहे हैं. लोकसभा चुनाव (Lok Sabha Election 2019) के दौरान काटजू राजनैतिक पार्टियों पर चुटकी लेने में बिल्कुल भी पीछे नहीं रहे. अभी 19 मई को आखिरी चरण का मतदान होना बाकी है और फिर 23 मई को मतगणना के बाद यह मालूम हो जाएगा कि केंद्र में किसकी सरकार आएगी. इसी मसले पर मार्कंडेय काटजू ने राजनैतिक पार्टियों पर तंज कसते हुए फेसबुक पर एक पोस्ट लिखी. उन्होंने इसमें एक ऐसी कहानी बताई, जो राजनेताओं व समर्थकों पर सटीक बैठती है. उन्होंने इस कहानी का शीर्षक भी दिया, जिसमें लिखा- '23 मई के दिन कईयों के मामा बदल जाएंगे'.